SET50 Put บวกพุ่งวานนี้ ขณะที่นักลงทุนเทรด SET50 Call หนาแน่น
DW วานนี้ว่า หุ้นไทยเคลื่อนไหวผันผวนในแดนลบ หนุนนักลงทุนเทรด SET50 DW
13 พ.ค. 2558

บล.แมคควอรี กล่าวถึงตลาด DW วานนี้ว่า หุ้นไทยเคลื่อนไหวผันผวนในแดนลบ หนุนนักลงทุนเทรด SET50 DW โดยวานนี้ดัชนีหลักทรัพย์ SET50 ปรับตัวลง 0.98% ส่วนสัญญาซื้อขายล่วงหน้า S50M15 ปรับตัวลง – 0.79% ส่งผลให้นักลงทุนอาศัยจังหวะที่ดัชนีปรับตัวลงเข้าเทรด SET50 Call ตัวอย่างเช่น S5028C1506A  เป็นต้น ขณะที่ SET50 Put ปรับตัวขึ้น เช่น S5028P1506B +12.1% และ S5028P1506A +11.1% เป็นต้น
อย่างไรก็ตามการปรับตัวลงของดัชนีหลักทรัพย์ดังกล่าว สาเหตุหนึ่งมาจากแรงขายในหุ้น PTT และ SCC ซึ่งส่งผลให้ Put DW บนหุ้นดังกล่าวปรับตัวขึ้น ตัวอย่าง DW28 ที่เกี่ยวข้องเช่น PTT28P1505A +11.2% PTT28P1506A +57.1% เทียบกับหุ้นอ้างอิงที่ปรับตัวลง -2.5%
ทั้งนี้ ระหว่างชั่วโมงซื้อขายนักลงทุนให้ความสนใจ DW ในหลายกลุ่ม เช่น รับเหมาก่อสร้าง วัสดุก่อสร้างและเทคโนโลยี ตัวอย่างเช่น ITD28C1510A TRUE28C1509A และ TPIP28C1509A เป็นต้น ขณะที่ Call DW บนหุ้น THAI บวกสวนตลาดตามหุ้นอ้างอิง หลังจากหุ้นอ้างอิงประกาศผลการดำเนินงานไตรมาสแรกที่พลิกมามีกำไร ตัวอย่าง DW ที่เกี่ยวข้อง เช่น THAI28C1507A ซึ่งปรับตัวขึ้น +50% เทียบกับหุ้นอ้างอิงที่ปรับตัวขึ้น +6.7% ขณะที่แรงขายหุ้น PTT กดดันราคา Call บนหุ้น PTT ให้ปรับตัวลง เช่น PTT28C1508A -17.4% เป็นต้น
ส่วนแรงซื้อขายสุทธิใน DW28 นักลงทุนซื้อสุทธิ Call DW บนหุ้นที่ปรับตัวลงแรง เช่น TPIP28C1509A 18.7 ล้านหน่วย และ TMB28C1507A 13.5 ล้านหน่วย ทั้งยังมี BJC28C1508A 11.2 ล้านหน่วยด้วย  ส่วนแรงขายสุทธิ มีจำนวนเล็กน้อยใน BCP28C1507A 1.4 ล้านหน่วย SCB28C1507A 1.2 ล้านหน่วย และ TRUE28C1512A 1.1 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,897.45  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,203.32 ล้านบาท
คิดเป็น 3.8%